An atmospera kan Kinaban iyo pigbibilog nin nitroheno (harus 78%), oksiheno (harus 21%), argon (harus 0.9%), karbon dioksido (0.04%) asin iba pang mga gas sa kadikiton na bilang. An oksiheno iyo ginagamit nin kadaklan kan mga organismo para sa respirasyon; an nitroheno iyo pigpapakarhay kan mga bakterya asin kan kitkilat para makahimo nin amonya na ginagamit sa paghaman kan mga nucleotide asin asidong amino; sagkod an karbon dioksido iyo ginagamit kan mga tinanom, algae, asin cyanobakterya para sa potosintesis. An atmospera iyo nagtatabang para protektahan an mga nabubuhay na organismo hale sa mga henetikong danyos kan ultraviolet na radiasyon kan saldang, duros huli sa saldang, asin mga cosmic ray. An presenteng komposisyon nin atmospera kan Kinaban iyo an produkto kan bilyong taon na biyokimikal na modipikasyon kan paleoatmospera nin mga nabubuhay na organismo.